אווטאר: כשף האוויר האחרון (קומיקס)

לאחר סיום שידור סדרת הטלוויזיה אווטאר: כשף האוויר האחרון פורסמו מספר ספרי קומיקס המבוססים על הסדרה וכוללים רומנים גרפיים, קומיקס קולנועי ואנתלוגיות סיפורים קצרים.

חברת ההוצאה לאור דארק הורס קומיקס פרסמה סדרה של רומנים גרפיים אשר נכתבו על ידי הקומיקסאי ג'ין לואן יאנג ומהווים המשך ישיר לעלילת סדרת הטלוויזיה "אווטאר" של ניקלודיאון ופריקוול לסדרה "האגדה של קורה". טרילוגיית "ההבטחה", שפורסמה ב-2012 בשלושה חלקים, מתעסקת במושבות אומת האש שנבנו בשטחים הכבושים בממלכת האדמה, אשר מאוחר יותר הפכו לרפובליקה המאוחדת ב"אגדה של קורה". טרילוגיית "החיפוש", מתרכזת בצוקו ואזולה והמסע שלהם למצוא את אמם, שגורשה מאומת האש. הטרילוגיה השלישית, "הקרע", מספרת על היצירה של ריפבליק סיטי והיחסים בין טוף לאביה. הטרילוגיה הבאה, "צל וערפל", עוקבת אחר קבוצת מורדים המנסה להדיח את צוקו משלטונו. הטרילוגיה החמישית והאחרונה שנכתבה על ידי לואן יאנג, "צפון ודרום", מתארת את קטרה וסוקה חוזרים לשבט המים הדרומי, בעוד הטרילוגיה השישית בסדרה, "חוסר איזון", נכתבה על ידי פיית' ארין היקס  ועוסקת בימיה הראשונים של העיר רפאבליק סיטי.

מאז 2020 החלו לצאת גם קומיקסים בעלי חלק אחד העוקבים כל אחד אחר מעשיה של דמות מהסדרה המקורית. כדוגמת "קטרה וכסף הפיראטים", המביא סיפור שקרה לקטרה במהלך הסדרה, "האקדמיה של טוף בייפונג" העוסק באקדמיה שהקימה טוף בייפונג לאחר סיום המלחמה ו"סוקי, לבד" העוסק בתקופת כליאתה של סוקי במהלך הסדרה המקורית.

קומיקס קולנועי 

במהלך תקופת שידור הסדרה "אווטאר: כשף האוויר האחרון", יוצרי הסדרה מייקל דנטה דימרטינו ובריאן קונייצקו עיבדו סצנות מקוריות מהסדרה לקומיקס קולנועי שהופץ בשמונה חוברות קומיקס בין 2006 ל-2008 במקביל לשידור סדרת הטלוויזיה. הקומיקס הגיע לתפוצה גבוהה עם למעלה מחצי מיליון עותקים.

רומנים גרפיים

טרילוגיות קומיקס 

בין 2012 ל-2019 פורסמו שישה טרילוגיות של רומנים גרפיים הממשיכות את סיפורם של צוות האווטאר לאחר סיום המלחמה. הקומיקסים כולם נכתבו על ידי הקומיקסאי האמריקאי ג'ין לואן יאנג ויצאו על ידי חברת דארק הורס קומיקס.

קומיקסים בודדים 
מלבד הטרילוגיות, יצאו לאור גם חוברות קומיקס בודדות העוסקות כל אחת בדמות אחת מהסדרה המקורית.

קומיקסים קצרים

קומיקסים שיצאו במגזינים 
"מגזין ניקלודיאון"  (Nickelodeon Magazine), היה מגזין ילדים אשר יצא לאור בין השנים 1993 עד 2009, והחל משנת 2005, בנוסף לכתבות שפורסמו בנושא סדרת הטלוויזיה "אווטאר: כשף האוויר האחרון" ששודרה בניקלודיאון באותן השנים, פורסמו גם מספר סיפורי קומיקס קצרים הן בגיליונות המגזין, והן בחוברות "קומיקס ניקולודיאון" (Nickelodeon Comics) שיצאו מטעמו, כגון הסיפורים "אל תפוצץ את זה!" "ימי הדרקון", "כשפות חרבות", "אין כשפים מיותרים", "זמן משחק", ו"בומי נגד טוף, סבב ראשון".

בספטמבר 2006, פורסמה על ידי מגזין ניקלודיאון חוברת ספיישל שהוקדשה כולה ל"אווטאר: כשף האוויר האחרון", החוברת, שקיבלה את השם "ארבעה גיבורים נלחמים באש!", כללה שני סיפורי קומיקס: "מלחמת המים" ו"האווטאר סוקה", יחד עם ריאיונות וכתבות שונות בנושאי סדרת הטלוויזיה.

בספטמבר 2007, פורסמה חוברת ספיישל שנייה בשם "Enter: The Fire Nation". החוברת יצאה לאור לאחר סיום שידור העונה השנייה בטלוויזה, וכמה ימים לפי שידור העונה השלישית, כך שעלילת שלושת הסיפורים: "זה רק טבעי", "לחזור הביתה", ו"הגשר", תיארו את צוות האווטאר בתקופה הכרונולוגית שבים שתי העונות, בעוד הסיפורים "דוכן פירות חופשי" ו"זמן משחק" לא הוסיפו פרטים משמעותיים לעלילה. גם לספיישל זה התווספו ריאיונות וכתבות שונות בנושאי סדרת הטלוויזיה.

רבים מהקומיקסים נכתבו ואויירו בידי כותבים ואנימטורים שלקחו חלק בהפקת הסדרה המקורית וסדרת ההמשך שיצאה מאוחר יותר, "האגדה של קורה".

קומיקסים שיצאו לרגל יום קומיקס חינם 
מלבד הרומנים הגרפיים, דארק הורס קומיקס גם הוציאו לאור שישה חוברות קומיקס קצרים לרגל יום הקומיקס חינם ובהם סיפורים קצרים ומשעשעים מהעולם של כשף האוויר האחרון.

אנתלוגיות

אווטאר: כשף האוויר האחרון – ההרפתקאות האבודות 

ביוני 2011 פורסמה אנתולוגיה בה נאספו עשרים ושישה סיפורים קצרים אשר רובם פורסמו כבר לפני כן, במגזין ניקלודיאון (אנ') או כחלק מאוספי DVD, בין השנים 2005–2011, כשרבים מהסיפורים נכתבו ואויירו בידי כותבים ואנימטורים שלקחו חלק בהפקת הסדרה המקורית וסדרת ההמשך "האגדה של קורה".

אווטאר: כשף האוויר האחרון – הרפתקאות הצוות 

ב-2 באוקטובר 2019 יצאה לאור אנתלוגיה נוספת, "אווטאר: כשף האוויר האחרון – הרפתקאות הצוות", בה נאספו סיפורי הקומיקס שיצאו לרגל יום הקומיקס חינם של 2013, 2014 ו-2015, יחד עם עוד כמה סיפורים קצרים מקוריים שנוצרו במיוחד עבור אוסף זה.

ב-28 באוקטובר 2020, יצאה לאור מהדורה המאגדת את שתי האנתלוגיות בכריכה אחת, בעלת 312 עמודים.

מהדורה מורחבת 

הרומנים הגרפיים יצאועל ידי דארק הורס קומיקס גם במהדורה מורחבת בכריכה קשה הכוללת הערות מהיוצרים ותרשימי סקיצות של המאיירים.

תרגומים

תרגומים לעברית 

מאז 2016 תורגמו חמישה ספרים לעברית על ידי המתרגמת הישראלית אורנה כץ ויצאו על ידי חברת ההוצאה כנרת זמורה-ביתן דביר.

תרגומים לספרדית

ראו גם 
 האגדה של קורה (קומיקס)
 איירבנדר: הסיפור של צוקו
 אווטאר - דמויות

ביאורים

הערות שוליים 

סדרות ספרי פנטזיה
סדרות קומיקס
סדרות רומנים גרפיים